શાહરુખે એક કાર્યક્રમમાં ગીતકાર પ્રસૂન જોશી સમક્ષ પોતાના આ વિચારો વ્યક્ત કર્યાં. શાહરુખને આ કાર્યક્રમ દરમિયાન રાજસ્થાન પત્રિકા કન્સર્ન્ડ કમ્યુનિકેટર ઍવૉર્ડથી નવાજવામાં આવ્યાં. શાહરુખે જણાવ્યું - એ બાબતનો કોઈ અર્થ નથી કે એક અભિનેતા તરીકે હું કેટલો સારો છું. હું આ ભૂમિકા પણ કરી શકું અને તે પણ. હું ઘણી એવી વસ્તુઓ પણ તૈયાર કરી શકું કે જે મારા વ્યક્તિત્વને બદલી શકે અને તે ભૂમિકાને હું અપનાવી શકું કે જેવો હું પોતે બનવા માંગુ છું. હું તેના માટે ઘણા પ્રયત્નો કરી શકું, પણ મને નથી લાગતું કે હું મને મળેલા ઉછેરા કરતાં કંઈક જુદો બની શકું.